钦定古今图书集成/理学汇编/学行典/第262卷 > 祈嘉
## 钦定古今图书集成/理学汇编/学行典/第262卷 > 祈嘉

按《晋书隐逸传》：“祈嘉，字孔宾，酒泉人也。少清贫好学。
年二十馀，夜忽窗中有声呼曰：‘祈孔宾，祈孔宾，隐去
来！隐去来，修饰人世，甚苦不可谐。所得未毛铢，所丧
如山崖。旦而逃去，西至敦煌，依学官诵书，贫无衣食，
为书生都养以自给。遂博通经传，精究大义。西游海
渚，教授门生百馀人。张重华征为儒林祭酒。性和裕’”，
教授不倦。依《孝经》作《二九神经》。在朝卿士、郡县守令
彭和正等受业，独拜床下者二千馀人，天锡谓为“先
生”而不名之，竟以寿终。